ai4bharat/Pralekha huggingface dataset:
பிரதமர் அலுவலகம்
நாஸ்காம் தொழில்நுட்ப மற்றும் தலைமைத்துவ மன்றத்தில் பிப்ரவரி 17-ஆம் தேதி பிரதமர் உரையாற்றுகிறார்
பிரதமர் திரு நரேந்திர மோடி, நாஸ்காம் தொழில்நுட்ப மற்றும் தலைமைத்துவ மன்றத்தில்  பிப்ரவரி 17-ஆம் தேதியன்று பிற்பகல் 12:30 மணிக்கு காணொலி வாயிலாக உரையாற்றுவார்.
நாஸ்காம் தொழில்நுட்ப மற்றும் தலைமைத்துவ மன்றம்:
29-வது நாஸ்காம் தொழில்நுட்ப மற்றும் தலைமைத்துவ மன்றம், 2021 பிப்ரவரி 17 முதல் 19 வரை நடைபெறும். இது, மென்பொருள் மற்றும் சேவை நிறுவனங்களுக்கான தேசியக் குழுவின்  மிக முக்கியமான நிகழ்ச்சியாகும். “மேம்பட்ட இயல்பு நிலையை நோக்கி எதிர்காலத்தை வடிவமைத்தல்” என்பது இந்த வருட நிகழ்ச்சியின் கருப்பொருளாகும். 30-க்கும் மேற்பட்ட நாடுகளைச் சேர்ந்த 1600 பங்கேற்பாளர்கள் இதில் கலந்து கொள்வதுடன், 30-க்கும் அதிகமான பொருட்கள் இந்த மூன்று நாள் நிகழ்ச்சியில் கண்காட்சிக்கு வைக்கப்படும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
எல்லையோர பிரச்சினைகளுக்கு பிரதமர் திரு நரேந்திர மோடியால் சிறப்பு கவனம் வழங்கப்படுகிறது: டாக்டர் ஜிதேந்திர சிங்
பிரதமர் திரு நரேந்திர மோடியாலும், 2014-இல் இந்த அரசு பதவி ஏற்றதில் இருந்தும் எல்லையோர பிரச்சினைகள் சிறப்பு கவனம் பெற்றுள்ளன என்று மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கூறினார்.
”கல்வி வளாகமும் எல்லையோர பாதுகாப்பும்” என்னும் தலைப்பில் தில்லி பல்கலைக்கழக ஆசிரியர்களால் ஏற்பாடு செய்யப்பட்ட கருத்தரங்கம் ஒன்றில் பேசிய அவர் இவ்வாறு தெரிவித்தார்.
எல்லைப்புறங்களில் பணியாற்றும் பாதுகாப்பு படை வீரர்கள் மற்றும் அங்கு வாழும் மக்கள் ஆகியோர் எதிர்கொள்ளும் பிரச்சினைகளுக்கு தீர்வு காண உறுதியான நடவடிக்கைகள் எடுக்கப்பட்டு வருவதாக அவர் மேலும் கூறினார்.
------
(Visitor Counter : 95
சுகாதாரம் மற்றும் குடும்ப நலத்துறை அமைச்சகம்
பேறுகால இறப்பு விகிதம் கடந்த 8 ஆண்டுகளில் குறிப்பிடத்தக்க அளவு குறைந்துள்ளது: மத்திய சுகாதாரத்துறை அமைச்சர் டாக்டர்.மன்சுக் மாண்டவியா
பேறுகாலத்தின்போது ஏற்படும் தாய், சேய் இறப்பு விகிதம் நாட்டில் குறைந்திருப்பது புதிய மைல்கல்லாக அமைந்துள்ளது. இந்த சாதனைக்காக பாராட்டுத் தெரிவித்துள்ள மத்திய சுகாதாரத்துறை அமைச்சர் டாக்டர்.மன்சுக் மாண்ட்வியா, இதுதொடர்பாக வெளியிட்டுள்ள ட்விட்டர் பதிவில் கூறியிருப்பதாவது:
“2014-16-ஆம் ஆண்டுகளில் 1 லட்சம் குழந்தை பிறப்புக்கு 130 என்ற அளவில் இருந்த பேறுகால தாய்மார்கள் இறப்பு விகிதம் 2018-20 காலகட்டத்தில் குறிப்பிடத்தக்க அளவாக 97 என குறைந்துள்ளது. பிரதமர் திரு.நரேந்திர மோடி தலைமையிலான மத்திய அரசு பல்வேறு சுகாதார முன்முயற்சிகளை மேற்கொண்டு தரமான பேறுகால சிகிச்சை மற்றும் பராமரிப்பை உறுதி செய்திருப்பது, பேறுகால இறப்பை பெருமளவு குறைக்க உதவியுள்ளது” என்று அவர் குறிப்பிட்டுள்ளார்.
பேறுகால இறப்பு தொடர்பாக இந்திய தலைமைப் பதிவாளர் வெளியிட்டுள்ள சிறப்பு அறிக்கையில், இந்தியாவின் பேறுகால இறப்பு விகிதம் குறைந்து இதில் மேலும் முன்னேற்றம் ஏற்பட்டுள்ளதாக தெரிவிக்கப்பட்டுள்ளது.
மாதிரி புள்ளிவிவர பதிவு அடிப்படையில், 2014-16-ஆம் ஆண்டில் பேறுகால இறப்பு 130-ஆகவும், 2015-17-ஆம் ஆண்டு காலகட்டத்தில் 122-ஆகவும், 2016-18 காலகட்டத்தில் 113-ஆகவும், 2017-19 காலகட்டத்தில் 103-ஆகவும், 2018-20-ஆம் காலகட்டத்தில் 97-ஆகவும் குறைந்துள்ளதாக தெரிவிக்கப்பட்டுள்ளது.
தேசிய சுகாதாரக் கொள்கையின் அடிப்படையில், 1 லட்சம் பிறப்புகளுக்கு பேறுகால இறப்பை 100-க்கும் கீழ் குறைக்க வேண்டும் என்ற இலக்கு நிர்ணயிக்கப்பட்டிருந்த நிலையில், அதை இந்தியா எட்டியுள்ளது. 2030-ஆம் ஆண்டுக்குள் 1 லட்சம் குழந்தை பிறப்புகளுக்கு பேறுகால இறப்பை 70-க்கும் கீழ் குறைக்க வேண்டும் என்ற இலக்குடன் இந்தியா தற்போது செயல்படுகிறது.
நீடித்த வளர்ச்சி இலக்கை எட்டி மிகச்சிறப்பான முறையில் செயல்பட்ட மாநிலங்களின் எண்ணிக்கை தற்போது 6-லிருந்து 8-ஆக அதிகரித்துள்ளது. இந்த மாநிலங்களில் சராசரியை விட குறைவான பேறுகால இறப்பு விகிதம் உள்ளது. அதன்படி கேரளா 19, மகாராஷ்டிரா 33, தெலங்கானா 43, ஆந்திரா 45, தமிழ்நாடு 54, ஜார்க்கண்ட் 56, குஜராத் 57, கர்நாடகா 69 என்ற அளவில் பேறுகால இறப்பு விகிதம் உள்ளது.
2014-ஆம் ஆண்டு முதல் தேசிய சுகாதார இயக்கத்தின்கீழ், தரமான பேறுகால சிகிச்சையும், பராமரிப்பும் வழங்கப்படுகிறது. ஜனனி சிசு சுரக்ஷா கார்யக்ரம், ஜனனி சுரக்ஷா யோஜனா, சுரக்ஷித் மாத்ரித்வ ஆஷ்வாசன், பிரதமரின் சுரக்ஷித் மாத்ரித்வ அபியான் ஆகிய திட்டங்களும் பேறுகால இறப்பை குறைப்பதில் முக்கியப் பங்காற்றியுள்ளன.
லஷ்யா மற்றும் மருத்துவ தாதியர் முன்முயற்சிகளும் தரமான பேறுகால சிகிச்சைகளை ஊக்குவித்துள்ளன.
பேறுகால இறப்பை குறைப்பதில் இந்தியா சிறப்பாக செயல்பட்டுள்ள நிலையில், நீடித்த வளர்ச்சி இலக்குகளின் ஒருபகுதியாக 2030-ஆம் ஆண்டுக்கு முன்னதாகவே பேறுகால இறப்பை 70-க்கும்கீழ் குறைத்து, மேலும் பாதுகாப்பான பேறுகால பராமரிப்பை வழங்கும் நாடாக உருவெடுக்க வேண்டும் என்ற இலக்குடன் இந்தியா செயல்படுகிறது.
சுற்றுச்சூழல் மற்றும் வனத்துறை அமைச்சகம்
தேசிய கடல் ஆமை பாதுகாப்பு செயல்திட்டம் அறிமுகம்
கடலில் உள்ள உயிரினங்கள் மற்றும் ஆமைகளை பாதுகாப்பதற்கான அவசியத்தை கருத்தில் கொண்டு, இது தொடர்பான வழிகாட்டுதல்கள் மற்றும் தேசிய செயல்திட்டத்தை மத்திய சுற்றுச்சூழல், வனம் மற்றும் பருவநிலை மாற்றம் அமைச்சகம் புது தில்லியில் இன்று வெளியிட்டது.
காணொலி மூலம் நடைபெற்ற கூட்டத்தில் பேசிய மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர், கடல்சார் பல்லுயிர்தன்மை இந்தியாவுக்கு அழகு சேர்க்கிறது என்றும், செயல்திறன் மிக்க நடவடிக்கைகளின் மூலம் அதை பாதுகாப்பது அவசியம் என்றும் கூறினார்.
அரசு, மக்கள் உட்பட தொடர்புடைய அனைத்து பங்குதாரர்களும் இணைந்து செயல்பட்டு எவ்வாறு கடல்சார் உயிரினங்களை பாதுகாப்பது என்பது குறித்து இன்று வெளியிடப்பட்ட வழிகாட்டுதல்கள் மற்றும் செயல்திட்டம் விளக்குகின்றன.
-------
(Visitor Counter : 227
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் " மானக் மந்தன்" - 1500V D.C மதிப்பிடப்பட்ட ஒளிமின்னழுத்தம் சம்பந்தப்பட்ட மின்சார கேபிள்கள் பற்றிய ஒரு கலந்துரையாடல் நிகழ்ச்சி இன்று நடைபெற்றது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள்/கலைப் பொருள்களுக்கான ஹால்மார்க் உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
இந்திய தர நிர்ணய அமைவனம் ,சென்னை , தமிழக அரசு அதிகாரிகளுக்கு அவர்களின் துறைகள் தொடர்பான தரநிலைகளை உணர்த்தும் வகையில் பயிற்சி நிகழ்ச்சிகளை ஏற்பாடு செய்து வந்தது. பள்ளிகள்/கல்லூரி மாணவர்களுக்காக தர நியம அமைப்பின் வழிகாட்டிகளுக்கான உறுப்பினர்களான பயிற்சித் திட்டங்களையும் BIS நடத்துகிறது.
இப்போது, BIS ஒவ்வொரு மாதமும் தொழில்துறையின் நலனுக்காக "மானக் மந்தன்" என்ற தலைப்பில் புதிய தொடர் கலந்துரையாடல் நிகழ்ச்சிகளை ஏற்பாடு செய்யத் தொடங்கியுள்ளது, தொழில்துறை மற்றும் வர்த்தக அமைப்புகள், வர்த்தக சபைகள், தொழில் சங்கங்கள், பொதுத்துறை நிறுவனங்கள் அல்லது அத்தகைய தயாரிப்புகளைப் பயன்படுத்தும் நிறுவனங்கள், அரசுத் துறைகள், ஒழுங்குமுறை அமைப்புகள், ஆய்வகங்கள், சிவில் சமூகக் குழுக்கள் மற்றும் கல்வியாளர்களுக்கு புதிய தரநிலைகளை அறிமுகப்படுத்தவும், உள்ளூர் உற்பத்தியாளர்களுக்கு முக்கியமான திருத்தங்கள் / திருத்தங்கள் மற்றும் பரவலான புழக்க வரைவுகளைப் பகிரவும் திட்டமிடப்பட்டுள்ளது.
இது தொடர்பாக , இந்திய தர நிர்ணய அமைவனம் -சென்னை கிளை - I , IS 17293:2020 இல் குறிப்பிடப்பட்டுள்ளபடி “1500V DC மதிப்பிடப்பட்ட ஒளிமின்னழுத்தம் சம்பந்தப்பட்ட மின்சார கேபிள்கள்" என்ற தலைப்பில் முதல் மானக் மந்தன் நிகழ்ச்சியை ஏற்பாடு செய்தது. சோலார் கேபிள் என்பது ஒளிமின்னழுத்த மின் உற்பத்தியில் பயன்படுத்தப்படும் ஒன்றோடொன்று இணைக்கும் கேபிள் ஆகும். சமீபத்தில், சூரிய மின்சக்தி விநியோகத்தில் இந்தியா 5வது இடத்தைப் பிடித்தது. MNRE  கிரிட் இணைக்கப்பட்ட சோலார் ஆலைகளை இயக்குவதற்கான தரநிலைகள் மற்றும் விவரக்குறிப்புகளை வெளியிட்டுள்ளது. இதன் தொழில்நுட்ப விவரக்குறிப்பில் குறிப்பிடப்பட்டுள்ளபடி, "1500V மதிப்பிடப்பட்ட ஒளிமின்னழுத்தம் சம்பந்தப்பட்ட மின்சார கேபிள்கள் IS 17293:2020க்கு இணங்க வேண்டும்".
ஒளிமின்னழுத்தம் சம்பந்தப்பட்ட மின்சார கேபிள்கள் உற்பத்தியாளர்கள், தொழில் சங்கங்களின் உறுப்பினர்கள், HCC , CCC  மற்றும் CII  இந்த கலந்துரையாடல் நிகழ்வில் கலந்து கொண்டனர். பங்கேற்பாளர்கள், ஜோஸ் சார்லஸ், விஞ்ஞானி-டி & ஜோஸ்த்னா பிரியா, விஞ்ஞானி-பி ஆகியோருடன் கலந்துரையாடினர். இந்த மானக் மந்தன் நிகழ்ச்சி, கலந்துகொண்ட பங்கேற்பாளர்கள் - இந்திய தரத்தின்படி சோலார் கேபிளின் சோதனை நடைமுறைகள் குறித்த ஐயங்களை தீர்க்கவும், சமீபத்திய நடைமுறைகள் பற்றி அறிந்து கொள்ளவும் உதவியது.
நித்தி ஆயோக்
பெண்களை மையப்படுத்திய சாவல்களை எதிர்கொள்வதற்கான நடவடிக்கையை அடல் புத்தாக்கத் திட்டம் தொடங்கியது
பெண்களை மையப்படுத்திய சாவல்களை எதிர்கொள்வதற்கான நடவடிக்கையை அடல் புத்தாக்கத் திட்டத்தை நிதி ஆயோக் தொடங்கி வைத்தது. அடல் புதிய இந்தியாவின் சவால்கள் என்ற நடவடிக்கையின் 2ம் கட்ட நிகழ்வாக அடல் புத்தாக்கத் திட்டம் தொடங்கப்பட்டுள்ளது. பிரச்சனை என்ன என்பது குறித்து கண்டு உணர்வது, தேர்ந்தெடுப்பது, ஆதரவளிப்பது, தொழில்நுட்பம் சார்ந்த புத்தாக்க நடவடிக்கைகள் மூலம் தீர்வை ஏற்படுத்துவது என்பதே இந்த திட்டத்தின் நோக்கமாகும்.
சமூகத்தை உருவாக்கும் சிற்பியாக பெண்கள் திகழ்கின்றனர் என்பதை கருத்தில் கொண்டு, அடல் புதிய இந்தியாவின் சவால்கள் என்ற நடவடிக்கை மூலம் சமூக அமைப்பில் பல்வேறு நிலையில் உள்ள பெண்களின் பிரச்சனைகள் தீர்க்கப்படும். குறிப்பாக, பெண்கள் சுகாதாரம், பாதுகாப்பு, ஊரக பகுதியில் உள்ள பெண்களின் வாழ்க்கையை எளிதாக்குதல், தொழில்சார்ந்த கூட்டு நடவடிக்கைகள் போன்றவற்றில் புதுமைகளை புகுத்தி, தீர்வு காண்பதே இதன் நோக்கமாகும். இந்த நிகழ்வின் ஒரு பகுதியாக, நிதி ஆயோக் தலைமை செயல் அதிகாரி திரு பரமேஸ்வரன் ஐயர் பேசும்போது, பெண்கள் மேம்பாட்டிற்காக பல்வேறு நடவடிக்கைகளை மேற்கொண்டு வருகிறோம். இன்றைய நிகழ்வு முக்கியத்துவம் வாய்ந்ததாக அமைந்துள்ளது. இதற்கு காரணம், பெண்கள் தொடர்பான பிரச்சனைகளை தீர்ப்பதற்கான நடவடிக்கைகள் பற்றியதாகும். இந்த நடவடிக்கைளுக்கு பின்புலமாக இருந்து செயல்பட்ட அடல் புத்தாக்க திட்டத்துடன் தொடர்புடைய அனைவரையும் நான் பாராட்டுகிறேன். அவர்களின் புத்தாக்க நடவடிக்கைகள் நிச்சயமாக நல்ல தீர்வைக் கொடுக்கும் என்றார்.
அடல் புத்தாக்கத் திட்டத்தின் தலைவர் டாக்டர் சிந்தன் வைஷ்ணவ் பேசும் போது, பிரதமர் திரு நரேந்திர மோடியின் தொலைநோக்கு பார்வையின் விளைவாக, பெண்கள் தொடர்பான பிரச்சனைகளுக்கு தீர்வு காணவேண்டும் என்ற உறுதிப்பாடு ஏற்பட்டது. அதற்கு, பெண்களின் சாவல்களை எதிர்கொள்வதற்கான நிதி ஆயோக்கின் நடவடிக்கை நல்ல பலனை தரும் என்று நம்புவதாக அவர் கூறினார்.
ஜல்சக்தி அமைச்சகம்
நதிகளை பாதுகாப்பதில் கவனம்
நாட்டில் வற்றாத ஜீவ நதிகள் மற்றும் மழை அல்லாத நேரங்களில் வறண்டு காணப்படும் வறண்ட நதிகள் என இரண்டு வகையான நதிகள் உள்ளன. நகரங்களிலிருந்தும், தொழிற்சாலைகளிலிருந்தும் வெளியேற்றப்படும் சுத்திகரிக்கப்படாத அல்லது பகுதி அளவாக சுத்திகரிக்கப்பட்ட கழிவுகள் நதிகளின் நீர்பிடிப்புப் பகுதிகளில் கலப்பது, கழிவுநீர் மறுசூழற்சி நிலையங்கள் சரியான வகையில் இயங்காதது, அவை முறையாகப் பராமரிக்கப்படாதது, வேகமாக அதிகரிக்கும் நகரமயமாதல் மற்றும் தொழிற்சாலைகள் ஆகியவை நதிகள் மாசுபடுவதற்கு முக்கிய காரணங்களாக அமைகின்றன.
நதிகளை தூய்மைப்படுத்தும் பணி மற்றும் மறுசீரமைக்கும் பணி தொடர்ந்து நடந்து வருகிறது. இது தொடர்பாக மாநிலங்கள் மேற்கொண்டு வரும் நடவடிக்கைகளுடன் மத்திய அரசு சார்பில் கூடுதலாக நிதி உதவி, தொழில்நுட்ப உதவி வழங்கப்படுகிறது. கங்கை மற்றும் அதன் கரையை ஒட்டி அமைந்துள்ள நதிகளை தூய்மைப்படுத்த நமாமி கங்கே திட்டம், மற்ற நதிகளை தூய்மைபடுத்த தேசிய நதி பாதுகாப்புத் திட்டம்  ஆகியவை செயல்படுத்தப்படுகிறது. மேலும், சிறிய நதிகளைப் பாதுகாக்க மகாத்மா காந்தி தேசிய ஊரக வேலைவாய்ப்பு உறுதித் திட்டத்தின் கீழ் பணிகள் மேற்கொள்ளப்படுகிறது.
தேசிய நதிகள் பாதுகாப்புத் திட்டத்தின் கீழ் இதுவரை 16 மாநிலங்களில் 77 நகரங்களில் பயணிக்கும் 34 நதிகளில் மாசடைந்துள்ள பகுதிகளில் தூய்மைப்படுத்த ரூ.5965.90 கோடி ரூபாய் மதிப்பில் பணிகள் மேற்கொள்ளப்பட்டுள்ளது. நமாமி கங்கே திட்டத்தின் கீழ் ரூ.30235 கோடி ரூபாய் மதிப்பில் 346 திட்டங்கள் மேற்கொள்ள ஒப்புதல் வழங்கப்பட்டுள்ளது.
இவற்றுடன் அம்ருத் திட்டம் மற்றும் ஸ்மார்ட் சிட்டி திட்டங்களின் கீழ் பாதாள சாக்கடை உள்கட்டமைப்புகள் ஏற்படுத்தப்படுகிறது.
அட்டல் பூஜல் திட்ட நிதி
அட்டல் பூஜல் திட்டம் 2020-2021 நிதியாண்டு முதல் தொடங்கப்பட்டு, தற்போது நடைமுறைப்படுத்தப்பட்டு வருகிறது, இதன்படி ஹரியானா மாநிலத்துக்கு ரூ.20.80 கோடி ரூபாய் வழங்கப்பட்டுள்ளது. இத்திட்டம் ஆந்திர மாநிலத்தில் செயல்படுத்தப்படவில்லை.
இந்த தகவல்களை மத்திய ஜல் சக்தி மற்றும் உணவு பதப்படுத்துதல் துறை இணையமைச்சர் திரு.பிரஹலாத் சிங் படேல் மக்களவையில் இன்று எழுத்துப்பூர்வமாக வழங்கினார்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1740371
https://pib.gov.in/PressReleasePage.aspx?PRID=1740366
கலாசாரத்துறை அமைச்சகம்
விடுதலையின் அமிர்தப் பெருவிழாவின் கீழ், சங்கீத நாடக அகாடமி அமிர்த விருதுகள் அறிவிக்கப்பட்டுள்ளன
தமிழகத்தைச் சேர்ந்த 5 பேருக்கு விருதுகள் அறிவிப்பு
75 ஆண்டு இந்திய விடுதலையின் அமிர்தப் பெருவிழாவின் கீழ், 75 கலைஞர்களுக்கு சங்கீத நாடக அகாடமி அமிர்த விருதுகளை சங்கீத நாடக அகாடமி அறிவித்துள்ளது.
இந்தியாவின் பல்வேறு மாநிலங்களைச் சேர்ந்த 75 வயதுக்கு மேற்பட்ட, இதுவரை தேசிய அளவிலான விருதுகளைப் பெறாத கலைஞர்களைக் கவுரவிக்கும் வகையில், இந்த விருதுகள் வழங்கப்படவுள்ளன. கடந்த 6 முதல் 8ஆம் தேதி வரை புதுதில்லியில் நடைபெற்ற சங்கீத நாடக அகாடமியின் பொதுக்குழு கூட்டத்தில் இந்தக் கலைஞர்கள் ஒருமனதாக தேர்வு செய்யப்பட்டனர்.
இந்த விருதுக்கு தேர்வு பெற்றவர்களுக்கு ரூ. 1 லட்சம் ரொக்கப்பரிசும், தாமிரப்பத்திரமும், அங்கவஸ்திரமும் வழங்கப்படும்.
இந்த விருதுக்கு தமிழகத்தைச் சேர்ந்த ஆச்சாள்புரம் சின்னத்தம்பி, புருசை சுப்பிரமணியம் , சுந்தரேசன் ராமமூர்த்தி, வி.ஏ.கே.ரங்காராவ் , பி.ரமணி  ஆகிய கலைஞர்களுக்கு இந்த விருது வழங்கப்படுகிறது.
புதுச்சேரியைச் சேர்ந்த நாடக இசைக் கலைஞர் கே.எம்.சுப்பையா, பொம்மலாட்டக் கலைஞர் வீராசாமி சீனிவாசன் ஆகியோரும் இந்த விருதுக்கு தேர்வு செய்யப்பட்டுள்ளனர்.
முழு விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1878896
உள்துறை அமைச்சகம்
ஒற்றுமை தினத்தை முன்னிட்டு புது தில்லியில் சர்தார் பட்டேல் திருவுருவப் படத்திற்கு குடியரசுத் தலைவர், குடியரசுத் துணைத்தலைவர், மத்திய உள்துறை அமைச்சர் ஆகியோர் அஞ்சலி
இந்தியாவின் இரும்பு மனிதர் என்று அழைக்கப்படும் திரு சர்தார் வல்லபாய் பட்டேலின் பிறந்த நாள், தேசிய ஒற்றுமை தினமாகக் கடைபிடிக்கப்படுகிறது. இதனை முன்னிட்டு தில்லியில் உள்ள சர்தார் பட்டேல் சவுக்கில் சிறப்பு நிகழ்ச்சிக்கு ஏற்பாடு செய்யப்பட்டிருந்தது. இந்த நிகழ்ச்சியில் குடியரசுத் தலைவர் திரு ராம் நாத் கோவிந்த், குடியரசுத் துணைத் தலைவர் திரு எம் வெங்கையா நாயுடு, மத்திய உள்துறை அமைச்சர் திரு அமித் ஷா மற்றும் தில்லி துணைநிலை ஆளுநர் திரு அனில் பைஜால் ஆகியோர் திரு சர்தார் வல்லபாய் பட்டேலின் திருவுருவச்சிலைக்குக் கீழ் வைக்கப்பட்டிருந்த அவரது படத்திற்கு மலர்தூவி மரியாதை செய்தனர்.
ஒற்றுமை தினத்தில் பேசிய மத்திய அமைச்சர் திரு அமித் ஷா, "இரும்பின் உறுதியுடன் கூடிய திரு சர்தார் பட்டேலின் தலைமை, அர்ப்பணிப்பு மற்றும் நாட்டுப்பற்று நம்மைத் தொடர்ந்து வழிநடத்திச் செல்லும்" என்று கூறினார்.
"நாட்டின் ஒற்றுமை, ஒருமைப்பாடு மற்றும் பாதுகாப்பை காப்பதுடன், இந்த தகவலை என் நாட்டு மக்கள் அனைவரிடமும் கொண்டு செல்ல அரும்பாடுபடுவேன் என்றும் நான் உறுதிமொழி ஏற்கிறேன். இந்த நாட்டை ஒன்றிணைக்க திரு சர்தார் வல்லபாய் பட்டேல் மேற்கொண்ட நடவடிக்கைகள் அனைத்தையும் நினைவு கூறும் வகையில் இந்த உறுதிமொழியை நான் ஏற்கிறேன். மேலும் நாட்டின் பாதுகாப்பை உறுதிசெய்ய எனது பங்களிப்பை அளிப்பேன் என்றும் உறுதியளிக்கிறேன்" என்ற ஒற்றுமை உறுதிமொழியை திரு அமித் ஷா செய்து வைத்தார்.
மேலும் அவர் பேசுகையில், "இந்தியாவை ஒன்றிணைப்பதிலிருந்து சோம்நாத் ஆலயத்தை மீண்டும் கட்டுவது வரையில் தனது வாழ்நாள் முழுவதையும் திரு சர்தார் வல்லபாய் பட்டேல் நாட்டின் ஒற்றுமை மற்றும் ஒருமைப்பாட்டுக்காக அர்ப்பணித்தார். அவருக்கு நன்றிக் கடன்பட்ட நாட்டின் சார்பாக இந்தியாவின் இரும்பு மனிதரும், உயரிய தேசபக்தருமான திரு சர்தார் பட்டேலுக்கு எனது மரியாதையை செலுத்துகிறேன்" என்று கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1669018
------
(
உணவுப் பதப்படுத்துதல் தொழிற்சாலைகள் அமைச்சகம்
உணவுப் பதன பூங்காக்கள்: தமிழ்நாட்டில் ஒரு மெகா உணவுப் பூங்கா, 16 ஒருங்கிணைந்த குளிர்பதன கிடங்கு வசதிக்கு ஒப்புதல் அளிக்கப்பட்டுள்ளது
தமிழ்நாட்டில் ஒரு மெகா உணவுப் பூங்கா, 16 ஒருங்கிணைந்த குளிர்பதன கிடங்கு வசதி, 11 வேளாண் பதனத் தொகுப்பு, 32 வேளாண் உணவுப்பதன அலகுகள், 9 வேளாண் பொருட்களுக்கான உற்பத்தி மற்றும் சந்தைப்படுத்துதல் தொடர்புகள், 2 காய்கறி விற்பனை சந்தைகள் ஆகியவற்றுக்கு ஒப்புதல் அளிக்கப்பட்டுள்ளது.
புதுச்சேரியில் ஒரு ஒருங்கிணைந்த குளிர்பதன கிடங்கு வசதி ஏற்படுத்தவும், மத்திய அரசு ஒப்புதல் அளித்துள்ளது.
இது தவிர, நாடு முழுவதும் பிரதமரின் கிசான் சம்பதா திட்டத்தின் கீழ், மாநிலங்கள்/ யூனியன் பிரதேசங்கள் வாரியாக அனுமதியளிக்கப்பட்ட திட்டங்கள் குறித்த விவரங்களை மத்திய உணவுப்பதன தொழில்கள் துறை இணையமைச்சர் திரு பிரகலாத் சிங் பட்டேல் இன்று மக்களவையில் எழுத்து மூலம் அளித்த பதிலில் தெரிவித்தார்.
பிரதமரின் கிசான் சம்பதா துணைத் திட்டத்தின் கீழ், 2022-23ம் நிதியாண்டில் 28.02.2023 நிலவரப்படி, மெகா உணவுப் பூங்கா அமைக்க ரூ.15.20 கோடியும், வேளாண் பொருட்கள் பதனத்தொகுப்புக்கு அடிப்படை கட்டமைப்பை உருவாக்க ரூ.36.59 கோடியும், உணவுப்பதன மற்றும் பாதுகாப்பு திறன்களை உருவாக்கவும், விரிவுபடுத்தவும் ரூ.103.35 கோடியும் விடுவிக்கப்பட்டுள்ளதாக அமைச்சர் கூறினார்.
அறிவியல் மற்றும் தொழில்நுட்பத்துறை
ஏ.என்.ஆர்.எஃப் ஆராய்ச்சி மற்றும் கண்டுபிடிப்புகளுக்கான உயர் மட்ட முன்னுரிமை மற்றும் அர்ப்பணிப்பைக் குறிக்கிறது: எஸ்.இ.ஆர்.பி செயலாளர்
அனுசந்தன் தேசிய ஆராய்ச்சி அறக்கட்டளை  அரசாங்கத்தில் மிக உயர்ந்த மட்டத்தில் ஆராய்ச்சி மற்றும் கண்டுபிடிப்புகளுக்கு அதிக முன்னுரிமை மற்றும் அர்ப்பணிப்பைக் குறிக்கிறது என்று எஸ்.இ.ஆர்.பி செயலாளரும், அறிவியல் மற்றும் தொழில்நுட்பத்துறையின் ஆலோசகருமான டாக்டர் அகிலேஷ் குப்தா தேசிய உயிரியல் அறிவியல் மையம் நடத்திய அனுசந்தன் தேசிய ஆராய்ச்சி அறக்கட்டளை குறித்த உரையில் கூறினார்.
"ஆராய்ச்சி சமூகத்தில் உறுதியான தாக்கத்தை ஏற்படுத்தும் வகையில் மாற்றங்களை அறிமுகப்படுத்துவதும், ஆராய்ச்சி வெளியீட்டை உருவாக்குவதில் தற்போதைய கவனம் செலுத்துவதை விட, அளவை விட தரம் மற்றும் பொருத்தத்திற்கு முன்னுரிமை அளிப்பதும் ஏ.என்.ஆர்.எஃப் இன் சவாலாகும்" என்று டாக்டர் குப்தா இந்தியாவில் ஆராய்ச்சி நிதியின் மாறிவரும் நிலப்பரப்பு: அனுசந்தன் தேசிய ஆராய்ச்சி அறக்கட்டளை: உலகளாவிய தலைமையை அடைவதற்கான இந்தியாவின் பார்வை என்ற ஆன்லைன் உரையில் கூறினார்.
தொழில்நுட்ப தயார்நிலை நிலை  3 க்கு அப்பால் அனைத்து பல்கலைக்கழகங்களிலும் மொழிபெயர்ப்பு ஆராய்ச்சியை அறக்கட்டளை ஊக்குவிக்கும் என்று அவர் கூறினார், இது ஆய்வகத்திலிருந்து நடைமுறை பயன்பாடுகளுக்கு ஆராய்ச்சி முடிவுகளை எடுத்துச் செல்வதற்கான உறுதிப்பாட்டைக் குறிக்கிறது.
தொழில்துறை, தொண்டு நிறுவனங்கள், சர்வதேச அமைப்புகள் மற்றும் பிற பங்குதாரர்களின் பங்களிப்புகள் உட்பட பல்வேறு வழிகளில் இருந்து என்.ஆர்.எஃப்-க்கான நிதி பெறப்படும் என்றாலும், அரசாங்க ஆதரவுடன் தொழில்துறை தலைமையிலான முன்முயற்சிகளை வலியுறுத்தும் அறக்கட்டளைக்கு ஒரு புதிய மாதிரி முன்மொழியப்பட்டுள்ளது என்று டாக்டர் குப்தா சுட்டிக்காட்டினார். "ஆராய்ச்சி முடிவுகள் உண்மையான உலகத் தேவைகளுடன் இணைந்திருப்பதையும் திறம்பட செயல்படுத்த முடியும் என்பதையும் உறுதி செய்வதில் தொழில்துறையின் ஈடுபாடு முக்கியமானது" என்று அவர் வலியுறுத்தினார்.
அறிவியல் மற்றும் பொறியியல் ஆராய்ச்சி வாரியத்தின்  என்.ஆர்.எஃப்-க்கு மாறுவது இந்தியாவில் ஆராய்ச்சி நிதியின் முன்னுரிமையில் குறிப்பிடத்தக்க மாற்றத்தை பிரதிபலிக்கிறது என்றாலும், தனியார் துறை ஆராய்ச்சி மற்றும் மேம்பாட்டு முதலீட்டை இரட்டிப்பாக்குவது, முழுநேர ஆராய்ச்சியாளர்களின் எண்ணிக்கையை அதிகரிப்பது, பெண்களின் பங்கேற்பை ஊக்குவித்தல் மற்றும் எஸ்.டி.ஐ தரவுகளின் தேசிய களஞ்சியம் போன்ற பல குறிப்பிடத்தக்க முன்முயற்சிகள் நாட்டில் கண்டுபிடிப்பு மற்றும் ஆராய்ச்சியை ஊக்குவிக்க பரிசீலனையில் உள்ளன என்பதை அவர் விளக்கினார்.
தேசிய உயிரியல் அறிவியல் மையத்தின்  இயக்குநர் பேராசிரியர் எல்.எஸ்.சசிதரா மற்றும் என்.சி.பி.எஸ் மற்றும் நாடு முழுவதும் உள்ள பிற அறிவியல் நிறுவனங்களைச் சேர்ந்த பல விஞ்ஞானிகள் கலந்துரையாடல் அமர்வில் பங்கேற்றனர்.
கலாசாரத்துறை அமைச்சகம்
முதலாவது உலகளாவிய புத்தமத உச்சிமாநாட்டை ஏப்ரல் 20-ஆம் தேதி பிரதமர் தொடங்கி வைக்கிறார்
புதுதில்லியில் ஏப்ரல் 20-ஆம் தேதி, முதலாவது உலகளாவிய புத்தமத உச்சிமாநாட்டை பிரதமர் திரு நரேந்திர மோடி தொடங்கி வைப்பார் என்று மத்திய கலாச்சாரம், சுற்றுலா மற்றும் வடகிழக்கு மாநில வளர்ச்சி அமைச்சர் திரு ஜி. கிஷன் ரெட்டி தெரிவித்தார். மத்திய கலாச்சார அமைச்சகமும், சர்வதேச புத்தமத கூட்டமைப்பும் இணைந்து ஏப்ரல் 20, 21 ஆகிய தேதிகளில் இந்த மாநாட்டை நடத்தவிருக்கின்றன. விடுதலையின் அமிர்த பெருவிழா கொண்டாட்டங்களின் ஒரு பகுதியாக ஏராளமான நிகழ்ச்சிகளுக்கு ஏற்பாடு செய்யப்பட்டிருப்பதுடன், முதலாவது உலகளாவிய புத்தமத உச்சிமாநாட்டை இந்தியாவில் நடத்த மத்திய அரசு முடிவு செய்ததாக அவர் கூறினார்.
பல்வேறு நாடுகளைச் சேர்ந்த புகழ்பெற்ற புத்தமத துறவிகள் இந்த உச்சிமாநாட்டில் கலந்து கொள்வதற்காக முதன்முறையாக இந்தியா வரவிருப்பதாக செய்தியாளர்கள் சந்திப்பின்போது அமைச்சர் கூறினார். புத்த மதத்தின் தத்துவங்கள் மற்றும் கோட்பாடுகளின் உதவியோடு சமகால சவால்களை எதிர்கொள்வது பற்றி உச்சிமாநாட்டில் விவாதங்கள் நடைபெறும் என்றும் அவர் தெரிவித்தார்.
இதர நாடுகளுடனான கலாச்சாரம் மற்றும் தூதரக உறவுகளை மேம்படுத்தும் ஊடகமாகவும் இந்த உச்சிமாநாடு விளங்கும், என்றார் அவர். சுமார் 30 நாடுகளிலிருந்து 171 பிரதிநிதிகளும், இந்திய புத்தமத அமைப்புகளைச் சேர்ந்த ஏறத்தாழ 150 பிரதிநிதிகளும் இந்த மாநாட்டில் கலந்து கொள்வார்கள் என்று எதிர்பார்க்கப்படுகிறது.
பெட்ரோலியம் மற்றம் இயற்கை எரிவாயு அமைச்சகம்
எண்ணெய் மற்றும் எரிவாயுத் துறைகளின் எஃகுத் தேவைகளுக்கு இறக்குமதியை சார்ந்திருப்பதைக் குறைத்துக்கொண்டு உள்நாட்டு எஃகுப் பயன்பாட்டை அதிகரிக்க வேண்டும் என்று திரு. தர்மேந்திர பிரதான் வலியுறுத்தியுள்ளார்.
எண்ணெய் மற்றும் எரிவாயுத் துறைகளின் எஃகுத் தேவைகளுக்கு இறக்குமதியைச் சார்ந்திருப்பதைக் குறைத்துக்கொண்டு, உள்நாட்டு எஃகுப் பயன்பாட்டை அதிகரிக்க வேண்டும் என்று மத்திய பெட்ரோலியம், இயற்கை வாயு, எஃகுத் துறைகளுக்கான அமைச்சர் திரு தர்மேந்திர பிரதான் வலியுறுத்தியுள்ளார். “ஆத்ம நிர்பார் பாரத் - சுயசார்பு இந்தியா - எண்ணெய் மற்றும் எரிவாயுத் துறைகளில் உள்நாட்டு எஃகுப் பயன்பாட்டை அதிகரிப்பது” என்பது பற்றிய இணையவழிக் கருத்தரங்கு ஒன்றில் இன்று உரையாற்றிய அவர், எண்ணெய் மற்றும் எரிவாயுத் துறைகள் ஒன்றோடொன்று நெருங்கிய தொடர்புடையவை என்றும், அவற்றை புதிய தளத்திற்கு கொண்டு செல்வதற்கான நேரம் இது என்றும் கூறினார்.
நாட்டை, சுயசார்பு இந்தியாவாக உருவாக்க வேண்டும் என்று பிரதமர் திரு.நரேந்திர மோடி விடுத்த அறைகூவல் குறித்து குறிப்பிட்ட திரு பிரதான், சுய சார்புடன், அதே சமயம் உலக அளவில் ஒருங்கிணைந்த பொருளாதாரத்துடன், வலுவான உற்பத்தித் துறையுடன் கூடிய வலிமையான இந்தியாவை உருவாக்குவதே சுயசார்பு இந்தியா என்பதாகும் என்றார். கட்டுமானத்துறை, எண்ணெய், எரிவாயு, ஆட்டோமொபைல், இயந்திரங்கள் மற்றும் பல துறைகளுடன் வலுவான தொடர்பு கொண்ட இந்திய எஃகுத் துறை, சுயசார்பு இந்தியாவாக உருவாகும் கனவை நனவாக்குவதற்கு மிக அடிப்படையான பங்காற்ற வேண்டியுள்ளது என்று கூறினார். உள்நாட்டுத் தேவைகள் அனைத்தையும் பூர்த்தி செய்த பின்னரே, உலக அரங்கில், இந்திய எஃகுத் துறை மிகப்பெரும் பங்காற்ற இயலும் என்று அவர் கூறினார். “பொருள் வழங்கு தொடரை உள்ளூர்மயமாக்குவது என்பதை மேம்படுத்துவதற்காக நாம் மேற்கொள்ளும் முயற்சிகளினால், செலவினம் அதிகரிக்காமல் இருக்கும் வகையில், உள்நாட்டுத் தயாரிப்பாளர்கள் காலத்திற்கேற்ப நடந்துகொள்ள வேண்டும்” என்றார் அமைச்சர்.
கடந்த ஆறு ஆண்டுகளில், முதலீட்டுக்கு சாதகமான கொள்கைகளின் காரணமாக, எண்ணெய் மற்றும் வாயுத் துறைகளில் மிகப்பெரிய மாற்றங்கள் ஏற்பட்டுள்ளன என்று அமைச்சர் கூறினார்.
எண்ணெய் மற்றும் எரிவாயுத் துறை சார்ந்த அனைத்து அமைப்புகளும், தங்களுக்குத் தேவையான பொருள்களை வெளிநாடுகளிலிருந்து இறக்குமதி செய்வதற்குப் பதிலாக உள்நாட்டிலேயே வாங்க வேண்டும் என்று திரு.பிரதான் கேட்டுக் கொண்டார் இத்துறைகளுக்கு தேவையான பொருள்கள் அனைத்தையும் வழங்கும் திறன், உள்நாட்டு எஃகுத் தயாரிப்பாளர்களுக்கு உள்ளது என்று திரு பிரதான் கூறினார்.
(Visitor Counter : 164
புதிய மற்றும் புதுப்பிக்கத்தக்க எரிசக்தி அமைச்சகம்
ஐஆர்இடிஏ இரண்டாம் காலாண்டு முடிவுகள்: வரிக்கு முந்தைய லாபம் 76.16% உயர்ந்து ரூ. 276.31 கோடியாக இருந்தது
மத்திய புதிய மற்றும் புதுப்பிக்கத்தக்க எரிசக்தி அமைச்சகத்தின் கீழ் உள்ள பொதுத்துறை நிறுவனமான இந்திய புதுப்பிக்கத்தக்க எரிசக்தி மேம்பாட்டு முகமை  , செப்டம்பர் 30ந்தேதியுடன் முடிவடைந்த இரண்டாவது காலாண்டிற்கான தணிக்கை செய்யப்பட்ட நிதி முடிவுகளை இன்று அறிவித்துள்ளது. நிறுவனம், வரிக்கு முந்தைய லாபத்தை  ரூ.276.31 கோடியாக பதிவு செய்துள்ளது. இது முந்தைய நிதியாண்டின் இதேகாலகட்டத்தில் இருந்த ரூ.156.86 கோடியுடன் ஒப்பிடுகையில் 76.15% அதிகமாகும். ஐஆர்இடிஏ-வின் நிகர வாராக்கடன்கள் 2.72% ஆகக் குறைக்கப்பட்டுள்ளது. இது முந்தைய ஆண்டின் இதே காலத்தில் 4.87% ஆக இருந்தது.
2021-22 நிதியாண்டின் இரண்டாம் காலாண்டுடன் ஒப்பிடுகையில் 2022-23 நிதியாண்டின் இரண்டாம் காலாண்டு முடிவுகளின் சிறப்பம்சங்கள் வருமாறு:
• வரிக்கு முந்தைய லாபம்: ரூ156.86 கோடியிலிருந்து ரூ276.31 கோடியாக அதிகரிப்பு 
• வரிக்குப் பிந்தைய லாபம்: ரூ110.27 கோடியிலிருந்து ரூ184.30 கோடியாக உயர்வு 
• மொத்த வருமானம்: ரூ682.94 கோடியிலிருந்து ரூ791.56 கோடியாக அதிகரிப்பு 
• நிகர மதிப்பு: ரூ.3,333.19 கோடியிலிருந்து ரூ5,638.31 கோடியாக அதிகரிப்பு 
• கடன்கள் : ரூ28,856.48 கோடியிலிருந்து 17.07% அதிகரித்து ரூ33,783.36 கோடியாக உயர்வு
• கடன் அனுமதி: ரூ5925.12 கோடியிலிருந்து 89.47% அதிகரித்து ரூ11,226.49 கோடியாக உயர்வு
• நிகர வாராக்கடன்கள் ; 4.87%-லிருந்து 2.72%  ஆக குறைந்தது.
• மொத்த வாராக்கடன்கள் : 8.05%லிருந்து 5.06% ஆக குறைந்தது 
ஐஆர்டிஇஏ இந்த அளவுக்கு வளர்ச்சியை பதிவு செய்துள்ளது ஒரு சாதனை என்று அந்த முகமையின் தலைவர் மற்றும் நிர்வாக இயக்குநர் திரு பிரதீப் குமார் தாஸ் தெரிவித்துள்ளார். அனைத்து ஊழியர்களின் தொடர்ச்சியான கடின உழைப்புக்கும் ஒத்துழைப்புக்கும் அவர் நன்றி தெரிவித்தார். மத்திய மின்சாரத்துறை அமைச்சர் திரு ஆர்.கே. சிங், மத்திய புதிய மற்றும் புதுப்பிக்கத்தக்க எரிசக்தி, இரசாயனங்கள் மற்றும் உரங்கள் துறை அமைச்சர் திரு பக்வந்த் குபா ஆகியோரின் தொடர்ச்சியான வழிகாட்டுதல் மற்றும் ஆதரவிற்கு அவர் தனது மனமார்ந்த நன்றியைத் தெரிவித்தார்.